แม่อายุ 67 ปี เวลาแม่มีอาการปวดศรีษะหรือมึนๆ ศรีษะ แม่จะบีบๆนวดๆ ที่ศรีษะบริเวณขมับจนถึงเส้นรอบหู พบว่า เหมือนมีฟองอากาศแตกแต่ไม่รู้สึกเจ็บอะไรนะคะ แล้วแม่ก็จะรู้สึกว่าคลายปวดลง อยากทราบว่าฟองอากาศนั่นบ่งบอกถึงโรคอะไรหรือเปล่าคะ แล้วเป็นอันตรายไหมคะ
สวัสดีค่ะ อาการปวดมึนในศีรษะ ปวดแบบบีบๆ ร้าวไปถึงขมับด้วยนั้น น่าจะเกิดจาก ภาวะกล้ามเนื้อหรือเส้นเอ็นรอบๆศีรษะตึงตัวตามหลังการใช้งาน อาการจะเป็นมากช่วงเย็นๆได้ มักปวดแบบตุ๊บๆเหมือนโดนอะไรมาบีบ เป็นสาเหตุที่พบได้บ่อยที่สุดและเป็นไปได้มากที่สุดจากลักษณะที่กล่าวมาสาเหตุอื่นๆนั้นได้แก่การปวดไมเกรน ทำให้ปวดมากที่ศีรษะข้างเดียว อาจมีอาการตาพร่า มองเห็นแสงวาบ สัมพันธ์กับการมีรอบเดือนในบางคน หรือปวดจากปลายเส้นประสาทอักเสบ อาจปวดแบบปวดจี๊ดๆ หรือปวดจากสาเหตุในสมอง แต่มีโอกาสเป็นไปได้น้อย หากไม่ได้ปวดมากขึ้นเรื่อยๆ หรือปวดรุนแรง หรือมีอุบัติเหตุในศีรษะนำมาก่อนในเบื้องต้น ควรพักผ่อนให้เพียงพอ พักการใช้งานสายตามากๆ รับประทานยาแก้ปวดเพื่อบรรเทาอาการได้หากปวดมาก และควรไปพบแพทย์ถ้ากินยาแก้ปวดแล้ว อาการไม่ทุเลา ยังปวดมากขึ้นเรื่อยๆ ปวดจนทำงานหรือนอนหลับไม่ได้ตามปกติ มีอาการกล้ามเนื้ออ่อนแรง คลื่นไส้ อาเจียน ตาพร่าด้วย ควรจะไปพบแพทย์